3. Oikeutta ”lohtunaisille” (äänestys) 
- Yhteinen päätöslauselmaesitys
- Ennen äänestystä
Charles Tannock  
laatija.-(EN) Arvoisa puhemies, PPE-DE-ryhmän äänestyslistaan on tehty muutos. Suosittelen, että kollegani tekevät muutoksen myönteisestä kielteiseksi. Alkuperäisessä tekstissä, johdanto-osan B kappaleessa, pyydetään äänestämään UEN-ryhmän alkuperäisestä tekstistä, ja suosittelen, että kollegani äänestävät nyt tuon kohdan poistamisen puolesta eli äänestämään sitä vastaan. Nyt näkyy, että ääni on annettu puolesta. Haluamme muuttaa sen ääneksi sitä vastaan.
Andrikienė, Laima Liucija
(EN)Arvoisa puhemies, haluan siirtää suullista tarkistusta, niin että päätöslauselmaesityksen nimi olisi seuraava: Oikeutta ”lohtunaisille” (seksiorjat Aasiassa ennen toista maailmansotaa ja sen aikana).
Marios Matsakis
(EN) Arvoisa puhemies, suulliseen tarkistukseen on selvästi tehty muutos, ja laatija kannattaa nyt suullista tarkistusta.
(Suullinen tarkistus hyväksyttiin.)
- Ennen tarkistuksesta 9 toimitettua äänestystä
Sophia in 't Veld  
laatija.-(EN) Arvoisa puhemies, ehdotamme, että ensimmäisen lauseen ensimmäisen osan jälkeen lisätään sanat ”koska tämä on jokaisen maan moraalinen velvollisuus”, niin että teksti olisi seuraava: ”rohkaisee Japanin kansaa ja hallitusta ryhtymään lisätoimiin kansakunnan koko historian tunnustamiseksi, koska tämä on jokaisen maan moraalinen velvollisuus”.
(Suullinen tarkistus hyväksyttiin.)
